Twee sterf ná taxi teen stilstaande swaarvoertuig bots | Maroela Media
Vanessa Jackson, 'n woordvoerder van ER24, sê die botsing het omstreeks 15:00 naby die Samrand-afrit plaasgevind.
"Die swaarvoertuig was onklaar en het aan die kant van die pad gestaan. Dit is nie bekend hoekom die taxi dáár teen die swaarvoertuig vasgery het nie. Die impak het veroorsaak dat die taxi in twee skeur en verskeie passasiers is uit die taxi geslinger," het Jackson gesê. "Die taxi-bestuurder en 'n passasier wat agter hom gesit het, is op die toneel dood verklaar."
Twee passasiers is in 'n kritieke toestand met 'n helikopter na die Steve Biko-hospitaal geneem. 'n Verdere nege passasiers is vir verskeie beserings behandel en is met 'n ambulans na nabygeleë hospitale geneem.
Heel waarskynlik omdat die Taxi's mos altyd aan die linkerkant van die pad in die noodbaan (geelstreep) verby jaag.
Hul jaag gereeld by stilstaande en stadige verkeer aan die linkerkant verby en sny sommer net weer in soos hul wil.